पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. डॉक्टर के बाद सुविधा सेंटर में अब डीटीओ के जाली हस्ताक्षर करने का मामला सामने आया है। गांव करेरी के रहने वाले मुकेश चोपड़ा मंगलवार को सुविधा सेंटर में डीएल की पासिंग के लिए आए थे। जब उन्होंने मोटर व्हीकल इंस्पेक्टर को फार्म दिया तो उस पर डीटीओ की मुहर नहीं लगी थी। हस्ताक्षर का मिलान किया गया तो वो भी जाली पाए गए। पूछताछ में मुकेश ने बताया कि उन्होंने एजेंट के जरिये ही कागजात पूरे करवाए थे। उन्हें नहीं पता कि साइन असली है या नकली। एमवीआई ने डॉक्यूमेंट रखकर मुकेश का जाने दिया।
इससे पहले डॉक्टरों की जाली स्टांप लगाकर मेडिकल करवा ड्राइविंग लाइसेंंस बनवाने का मामला सामने आया था। इसमें एक जाली डॉक्टर को पकड़कर उसके खिलाफ सोमवार को थाना बारादरी में एफआईआर भी दर्ज की गई है। इसके बावजूद एजेंट हटने का नाम नहीं ले रहे। प्रशासन भी इनके आगे बेबस है। बार-बार शिकायतों के बाद एजेंटों के खिलाफ कार्रवाई के लिए कोई कदम नहीं उठाए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn